**РЕПУБЛИКА СРПСКА**

**НАРОДНА СКУПШТИНА**

***З А П И С Н И К***

***са Двадесет друге посебне сједнице Народне скупштине Републике Српске***

***одржане дана 09. септембра 2014. године***

Двадесет друга посебна сједница Народне скупштине Републике Српске одржана је 09. септембра 2014. године у Бањој Луци.

Предсједник Народне скупштине Републике Српске г-дин Игор Радојичић, отворио је засједање Двадесет друге посебне сједнице и констатовао да су одсуство најавили народни посланици: г-дин Петко Станојевић, г-дин Миладин Станић и г-дин Славко Бољановић.

Прво се Скупштина изјаснила о записницима са претходно одржаних сједница.

* **Записник са 35. редовне сједнице Народне скупштине Републике Српске**

(75 народних посланика је гласало ''за'', нико није гласао ''против'', нико није био

''уздржан'')

Усвојен је Записник са 35. редовне сједнице Народне скупштине Републике Српске.

* **Записник са 20. посебне сједнице Народне скупштине Републике Српске**

(75 народних посланика је гласало ''за'', нико није гласао ''против'', нико није био

''уздржан'')

Усвојен је Записник са 20. посебне сједнице Народне скупштине Републике Српске.

* **Записник са 21. посебне сједнице Народне скупштине Републике Српске**

(75 народних посланика је гласало ''за'', нико није гласао ''против'', нико није био

''уздржан'')

Усвојен је Записник са 21. посебне сједнице Народне скупштине Републике Српске.

Приступило се утврђивању Приједлога дневног реда.

У пословнички предвиђеном року није било примједби на предложени дневни ред.

Пошто није било пријављених за расправу, приступило се изјашњавању о Приједлогу дневног реда.

ДНЕВНИ РЕД:

1. Приједлог закона о оснивању општине Станари – приједлог предсједника Републике;
2. Приједлог закона о допуни Закона о територијалној организацији Републике Српске – приједлог предсједника Републике.

(77 народних посланика је гласало ''за'', нико није гласао ''против'', нико није био

''уздржан'')

Усвојен је Дневни ред Двадесет друге посебне сједнице Народне скупштине Републике

Српске.

На основу члана 120. Пословника, предсједник Народне скупштине г-дин Игор Радојичић, одредио је да *''дан за гласање''* буде по окончаној расправи по тачкама дневног реда.

Ад–1: Приједлог закона о оснивању општине Станари

– приједлог предсједника Републике

Уводно излагање поднио је предлагач, предсједник Републике г-дин Милорад Додик.

Надлежни скупштински одбори су разматрали Приједлог закона и заузели су став да се исти разматра на Двадесет другој посебној сједници.

У посланичкој расправи учествовали су: г-дин Споменко Васић, г-дин Сенад Братић, г-дин Слободан Поповић, г-дин Младен Кршић, г-дин Бехзад Чиркин и г-дин Борис Јеринић.

Закључена је расправа.

Ад–2: Приједлог закона о допуни Закона о територијалној организацији Републике

Српске – приједлог предсједника Републике

У име предлагача уводно излагање поднио је г-дин Синиша Каран, представник Кабинета предсједника Републике.

Надлежни скупштински одбори су разматрали Приједлог закона и заузели су став да се исти разматра на Двадесет другој посебној сједници.

Пошто није било пријављених за посланичку расправу, закључена је расправа по тачки дневног реда.

***''Дан за гласање'', 09. септембар 2014. године***

Предсједник Народне скупштине г-дин Игор Радојичић отворио је *''дан за гласање''* и констатовао да су одсуство најавили народни посланици: г-дин Петко Станојевић, г-дин Миладин Станић и г-дин Славко Бољановић.

**Ад-1: Приједлог закона о оснивању општине Станари – приједлог предсједника**

**Републике**

Приступило се изјашњавању о Приједлогу закона.

(76 народних посланика је гласало ''за'', нико није гласао ''против'', нико није био

''уздржан'')

Усвојен је Закон о оснивању општине Станари.

Затим се Скупштина изјаснила о Приједлогу закључка Клуба посланика СДС.

ЗАКЉУЧАК:

1. Народна скупштина Републике Српске обавезује Владу Републике Српске да у Буџету Републике Српске за 2015. годину обезбједи 1.000.000 КМ као иницијална средства за обезбјеђење функционисања општине Станари.

(32 народна посланика су гласала ''за'', нико није гласао ''против'', 44 је било ''уздржано'')

Закључак Клуба посланика СДС није усвојен.

Ад–2: Приједлог закона о допуни Закона о територијалној организацији Републике

Српске – приједлог предсједника Републике

Приступило се изјашњавању о Приједлогу закона.

(75 народних посланика је гласало ''за'', 1 је гласао ''против'', нико није био ''уздржан'')

Усвојен је Закон о допуни Закона о територијалној организацији Републике Српске.

Овим је окончан рад по дневном реду Двадесет друге посебне сједнице Народне скупштине Републике Српске.

Саставни дио овог записника је Тонски запис Двадесет друге посебне сједнице Народне скупштине Републике Српске.

ГЕНЕРАЛНИ СЕКРЕТАР ПРЕДСЈЕДНИК

НАРОДНЕ СКУПШТИНЕ НАРОДНЕ СКУПШТИНЕ

***Ранко Карапетровић Мр Игор Радојичић***